Up-96/03
Natisni
Opravilna št.:
Up-96/03
Datum odločitve:
25. 4. 2003
ECLI:
ECLI:SI:USRS:2003:Up.96.03
Akt:
Ustavna pritožba A. A. zoper odločbo Senata za prekrške št. Pp- 10080/01 z dne 30. 10. 2002 v zvezi z odločbo Sodnika za prekrške Gornja Radgona št. P-1471/2001 z dne 18. 5. 2001
Izrek:
Ustavna pritožba A. A. zoper odločbo Senata za prekrške št. Pp- 10080/01 z dne 30. 10. 2002 v zvezi z odločbo Sodnika za prekrške Gornja Radgona št. P-1471/2001 z dne 18. 5. 2001 se ne sprejme.
Evidenčni stavek:
Ker zatrjevane kršitve ustavnih pravic očitno niso podane, Ustavno sodišče ustavne pritožbe ni sprejelo v obravnavo.
Geslo:
5.2 - Temeljne pravice - Enakost.

5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja - Enakost orožij.
Pravna podlaga:
Člen 14, 22, Ustava [URS]

Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
21. 2. 2003
Vrsta odločitve:
sklep
Vrsta rešitve:
nesprejem ustavne pritožbe
Dokument:
US22374
Up-96/03-6
21. 5. 2003
SKLEP
Ustavno sodišče je v postopku za preizkus ustavne pritožbe A. A. iz Ž. Ž. na seji senata dne 25. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper odločbo Senata za prekrške št. Pp- 10080/01 z dne 30. 10. 2002 v zvezi z odločbo Sodnika za prekrške Gornja Radgona št. P-1471/2001 z dne 18. 5. 2001 se ne sprejme.
Obrazložitev
1. S prvostopenjsko odločbo o prekršku je bil pritožnik spoznan za odgovornega cestnoprometnega prekrška po točki c) četrtega odstavka v zvezi z drugim odstavkom 117. člena Zakona o varnosti cestnega prometa (Uradni list RS, št. 30/98 in nasl. - v nadaljevanju ZVCP) in po tretjem odstavku v zvezi s prvim odstavkom 127. člena ZVCP. Izrečena mu je bila enotna denarna kazen in sankcija prenehanja veljavnosti vozniškega dovoljenja ter stranska kazen treh kazenskih točk.
2. Pritožniku naj bi bile neupravičeno oziroma nezakonito odvzete pridobljene pravice. Izrek sankcije prenehanja veljavnosti vozniškega dovoljenja naj bi bil nedopusten, saj naj bi v svojem bistvu razveljavljal pridobljeno izobrazbo oziroma vozniški izpit, ki je bil opravljen zakonito. Po mnenju pritožnika bi lahko vozniški izpit razveljavili samo v primeru odkritja nepravične pridobitve. Način razveljavitve vozniškega izpita na podlagi sedmega odstavka 124. člena ZVCP po mnenju pritožnika ni možen.
3. Očitki, ki se nanašajo na izpodbijani odločbi, niso utemeljeni. Podlago za izrek sankcije v izpodbijanih odločbah predstavljata 117. in 127. člen ZVCP, ki ju je Ustavno sodišče že presojalo z vidika ustavnosti in v odločbi št. U-I-213/98 z dne 16. 3. 2000 (Uradni list RS, št. 39/2000 in OdlUS IX, 58) izreklo, da navedeni določbi nista v neskladju z Ustavo.
Pritožnik v ustavni pritožbi ne navaja novih razlogov, ki ne bi bili že predmet presoje. Izpodbijani odločbi temeljita na navedenih členih ZVCP in kot taki nista v nasprotju s 14. členom oziroma 22. členom Ustave.
4. Ker zatrjevane kršitve ustavnih pravic očitno niso podane, Ustavno sodišče ustavne pritožbe ni sprejelo v obravnavo. Ker ustavna pritožba ni bila sprejeta v obravnavo, Ustavno sodišče ni posebej odločalo o začasni odredbi.
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in prve alineje prvega odstavka 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer